proxectonos/corpus_dominio_legal_administrativo_tmp huggingface dataset:
ORDE do 11 de febreiro de 2003 pola que se autoriza o cambio de denominación do centro privado Atalaya de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/03/2003

Examinado o expediente que presenta a titularidade do centro privado Atalaya de Vigo (Pontevedra), código 36010897, solicitando o cambio de denominación do devandito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos o Real decreto 1004/1991, do 14 de xuño (BOE do 26) polo que se establecen os requisitos mínimos dos centros que imparten ensinanzas de réxime xeral non universitarias; Decreto 133/1995, do 10 de maio (Diario Oficial de Galicia do 22) sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (Diario Oficial de Galicia do 15 de decembro) que desenvolve o dito decreto.
Considerando que concorre no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Ordenación Educativa,
RESOLVE:
Autoriza-lo cambio de denominación do centro privado Atalaya pasando a denominarse Santa Cristina.
O cambio de denominación non afectará ó réxime de funcionamento do centro.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día siguiente ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 11 de febreiro de 2003.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Orde do 3 de febreiro de 2003 pola que se establecen as bases que rexen determinados programas de axudas para o exercicio do ano 2003 da Consellería de Asuntos Sociais, Emprego e Relacións Laborais que, baixo a rúbrica xeral de Programas de Cooperación, están destinadas ó financiamento de accións de fomento de emprego por parte das entidades locais e se procede á súa convocatoria.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 11/03/2003

Advertidos erros na devandita orde, publicada no Diario Oficial de Galicia nº 33, do luns 17 de febreiro de 2003, cómpre face-las seguintes correccións:
Na páxina 1.775, no primeiro parágrafo, onde di: «c) O sometemento ás actuacións de comprobación e control que poida efectua-la Consellería de Familia e Promoción do Emprego, Muller e Xuventude...», debe dicir: «c) O sometemento ás actuacións de comprobación e control que poida efectua-la Consellería de Asuntos Sociais, Emprego e Relacións Laborais...».
Na páxina 1.783, o punto 3 do anexo III debe substituírse polo que se insire a continuación.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 3 de febreiro de 2003 pola que se regulan as axudas e subvencións para o fomento do emprego a través dos programas de cooperación con órganos e organismos das administracións públicas distintas da local, universidades e entidades sen ánimo de lucro para o exercicio do ano 2003, e se procede á súa convocatoria.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 11/03/2003

Advertido erro na devandita orde, publicada no Diario Oficial de Galicia nº 33, do luns 17 de febreiro de 2003, cómpre face-la seguinte corrección:
Na páxina 1.768, o punto 3 do anexo III debe substituírse polo que se insire a continuación.
CORRECCIÓN de erros.-Orde do 3 de febreiro de 2003 pola que se establecen as bases que rexen as axudas e subvencións para o exercicio de 2003 da Consellería de Asuntos Sociais, Emprego e Relacións Laborais, para a contratación por parte das entidades locais de traballadores desempregados beneficiarios do programa Labora: Xuventude con Experiencia, para a realización de obras e servicios de interese xeral e social e se procede á súa convocatoria.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 11/03/2003

Advertidos erros na devandita orde, publicada no Diario Oficial de Galicia nº 33, do luns 17 de febreiro de 2003, cómpre face-las seguintes correccións:
Na páxina 1.788, segunda columna, no último parágrafo, onde di: «c) O sometemento ás actuacións de comprobación e control que poida efectua-la Consellería de Familia e Promoción do Emprego, Muller e Xuventude...», debe dicir: «c) O sometemento ás actuacións de comprobación e control que poida efectua-la Consellería de Asuntos Sociais, Emprego e Relacións Laborais...».
Na páxina 1.793, o punto 3 do anexo II, debe substituírse polo que se insire a continuación.
Na páxina 1.795, anexo V, código do procedemento, onde di: «FM351D», debe dicir: «AS351D».
DECRETO 177/2003, do 6 de marzo, polo que se nomea director xeral do Centro de Desenvolvemento Sostible a Francisco Maseda Eimil.
CONSELLERÍA DE MEDIO AMBIENTE — II. AUTORIDADES E PERSOAL — 07/03/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día seis de marzo de dous mil tres,
Nomeo a Francisco Maseda Eimil director xeral do Centro de Desenvolvemento Sostible da Consellería de Medio Ambiente.
Santiago de Compostela, seis de marzo de dous mil tres.
Manuel Fraga Iribarne
Presidente
José Manuel Barreiro Fernández
Conselleiro de Medio Ambiente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 23 de decembro de 2002 pola que se autoriza a apertura e posta en funcionamento do centro autorizado de música elemental Lar, de Mos, para impartir, con carácter definitivo, as ensinanzas do grao elemental de música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/03/2003

Advertido erro na citada orde publicada no Diario Oficial de Galicia nº 20, do xoves, 30 de xaneiro de 2003, é preciso face-la seguinte corrección:
Na páxina 1.088, no anexo, na liña sexta onde di: «Titular: María Sol Pombo Expósito», debe dicir: «Titular: Colegio Lar, S.L.».
DECRETO 176/2003, do 6 de marzo, polo que se dispón que cese Francisco José Pan-Montojo González como director xeral do Centro de Desenvolvemento Sostible.
CONSELLERÍA DE MEDIO AMBIENTE — II. AUTORIDADES E PERSOAL — 07/03/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día seis de marzo de dous mil tres,
DISPOÑO:
Que cese, por petición propia, Francisco José Pan-Montojo González como director xeral do Centro de Desenvolvemento Sostible da Consellería de Medio Ambiente, agradecéndolle os servicios prestados.
Santiago de Compostela, seis de marzo de dous mil tres.
Manuel Fraga Iribarne
Presidente
José Manuel Barreiro Fernández
Conselleiro de Medio Ambiente
CORRECCIÓN de erros.-Orde do 21 de febreiro de 2003 pola que se regula o procedemento de adxudicación de prazas nos centros de atención á primeira infancia dependentes da Consellería de Familia, Xuventude e Voluntariado para o curso 2003/2004.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 07/03/2003

Advertidos erros no anexo III, na páxina 2.339, da citada orde publicada no Diario Oficial de Galicia
nº 40, do mércores 26 de febreiro de 2003, cómpre substituílo polo que se publica a seguir:
ANEXO III
Baremo de aplicación ás solicitudes de admisión nos centros de atención á primeira infancia
1º Situación socio-familiar
1.1. Por cada membro menor de 18 anos a cargo da unidade familiar, incluído/a o/a neno/a para o que se solicita praza: 4 puntos.
1.2. Por cada membro maior de 18 anos a cargo da unidade familiar, sen ingresos económicos, agás os pais ou titores do neno/a para o que se solicita a praza: 4 puntos.
1.3. Por discapacidade física, psíquica ou sensorial, enfermidade crónica que requira internamento periódico, alcoholismo ou drogodependencia (segundo o grao):
-Pai: ata 5 puntos.
-Nai: ata 5 puntos.
-Outros membros da unidade familiar: ata 5 puntos.
1.4. Pola condición de familia monoparental: 6 puntos.
1.5. Por ausencia do fogar familiar de ámbolos dous membros parentais: 12 puntos.
1.6. Por irmán/a-áns/as con praza renovada no centro: 5 puntos.
1.7. Pola condición de familia numerosa: 6 puntos.
1.8. Calquera outra circunstancia socio-familiar que sexa susceptible de valoración a xuízo da comisión e adecuadamente acreditada: ata 5 puntos.
2º Situación laboral familiar.
2.1. Situación laboral de ocupación de ámbolos dous membros parentais: 6 puntos.
2.2. Situación laboral de desemprego sen prestación económica:
-Pai: 4 puntos.
-Nai: 4 puntos.
2.3. Situación laboral de desemprego con prestación económica:
-Pai: 3 puntos.
-Nai: 3 puntos.
2.4. Traballos sen cualificar fóra do fogar sen percepción económica fixa:
-Pai: 3 puntos.
-Nai: 3 puntos.
No caso de familias monoparentais adxudicaráselles a puntuación do epígrafe correspondente computando por dous, exceptuado o epígrafe 2.1, no que a puntuación da familia monoparental asimílase á formada por dous membros.
3º Situación económica.
RPC mensual da unidade familiar, referida ó salario mínimo interprofesional vixente:
-Inferior ó 50% do SMI: +3 puntos.
-Entre o 50% e o 75% do SMI: +2 puntos.
-Superior ó 75% e inferior ó 100% do SMI: +1 punto.
-Entre o 100% e o 125% do SMI: -1 punto.
-Superior ó 125% e inferior ó 150% do SMI: -2 puntos.
-Superior ó 150% do SMI: -3 puntos.
* En caso de obter igual puntuación, daráselle prioridade á renda per cápita máis baixa.
ORDE do 6 de marzo de 2003 pola que se amplía o prazo de presentación de estatutos polas confrarías de pescadores e as súas federacións.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 07/03/2003

A disposición transitoria primeira do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, establecía o prazo de seis meses para a adaptación dos seus estatutos ó citado decreto.
O accidente do buque petroleiro Prestige, do pasado novembro, provocou unha contaminación mariña por fuel que obrigou a prohibi-la actividade pesqueira e marisqueira no litoral galego.
Como consecuencia deste sinistro, a maioría dos profesionais do mar que integran as confrarías de pescadores dedicouse a tarefas relacionadas coa loita contra a contaminación mariña ou deixaron de realizar calquera labor, non podéndose debater no seo destas corporacións de dereito público os estatutos para a súa adaptación á nova normativa.
Ante esta situación, e dado o carácter excepcional do acontecido, faise necesario proceder á ampliación do prazo para presenta-los estatutos adaptados á nova normativa en materia de confrarías de pescadores e as súas federacións.
Visto o anterior,
DISPOÑO:
Artigo único.-Amplíase o prazo de adaptación dos estatutos das confrarías de pescadores e das súas federacións ó Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións ata o 31 de xaneiro de 2004.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de marzo de 2003.
Enrique César López Veiga
Conselleiro de Pesca e Asuntos Marítimos
CORRECCIÓN de erros.-Orde do 29 de xaneiro de 2003 pola que se clasifica como benéfico-docente a Fundación CIP.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/03/2003

Advertido erro na citada orde, publicada na Diario Oficial de Galicia nº 27, do 7 de febreiro de 2003, é necesario face-las oportunas correccións:
Na páxina 1.395, columna primeira.-Orde do 29 de xaneiro de 2003 pola que se clasifica como benéfico-docente a Fundación CIP, onde di: «benéfico-docente», deberá dicir: «mixta».
Na segunda columna da mesma páxina, alínea 33, onde di: «proposta de clasificación como «benéfico-docente»», debe dicir: «mixta». Na mesma columna, alíneas 43 e 44, onde di: «clasificación como «benéfico-docente e a súa adscrición á Consellería de Educación e Ordenación Universitaria»», debe dicir: «mixta e a súa adscrición á Consellería da Presidencia, Relacións Institucionais e Administración Pública».
Na páxina 1.396, primeira columna, nas alíneas 15 a 17, onde di: «Clasificar como «benéfico-docente a Fundación CIP adscribíndoa á Consellería de Educación e Ordenación Universitaria»», debe dicir: «Clasificar como «mixta a Fundación CIP adscribíndoa á Consellería da Presidencia, Relacións Institucionais e Administración Pública»».
CORRECCIÓN de erros.-Orde do 12 de febreiro de 2003 pola que se modifican as bases reguladoras das axudas para os investimentos en transformación e comercialización de productos agrarios do período 2000-2006 e se convocan para o exercicio orzamentario de 2003.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 07/03/2003

No DOG nº 36, do 20 de febreiro de 2003, publicouse a devandita orde. Advertidos erros, cómpre face-las seguintes correccións:
No número 1 do artigo 2º onde di: «1. Modificación do artigo 5.5º da Orde do 4 de xuño de 2001. O punto 5 do artigo 5º (condicionantes) quedará redactado como segue:», debe dicir: «1. Modificación do
artigo 6.5º da Orde do 4 de xuño de 2001. O punto 5 do artigo 6º (solicitudes) quedará redactado como segue:».
No número 3 do artigo 2º. (Modificación do anexo I da Orde do 4 de xuño de 2001) onde di: «Engádese un punto 4 no anexo I (investimentos que non poderán ser auxiliados) que terá a seguinte redacción: 4. Independentemente das exclusións sectoriais ...», debe dicir: «Engádese un punto 15 no anexo I (investimentos que non poderán ser auxiliados) que terá a seguinte redacción: 15. Independentemente das exclusións sectoriais ...» a redacción do resto do punto non varía.
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Decreto 8/2003, do 18 de xaneiro, polo que se modifica a estructura orgánica da Xunta de Galicia.
PRESIDENCIA — I. DISPOSICIÓNS XERAIS — 14/03/2003

Advertido erro no citado decreto, publicado no DOG nº 12, do luns 20 de xaneiro, cómpre face-la seguinte corrección:
No artigo 1º, onde di: «Consellería de Innovación, de Industria e Comercio», debe dicir: «Consellería de Innovación, Industria e Comercio».
CORRECCIÓN de erros.-Orde do 11 de decembro de 2002 pola que se resolve a cesión en propiedade de vehículos adecuadamente preparados ós concellos da Comunidade Autónoma galega que conten con servicios de policía.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 17/03/2003

Advertido erro na citada orde, publicada no DOG nº 250, do 27 de decembro de 2002, procede face-la seguinte corrección:
Na páxina 17.789, onde di:
«Resolvo: primeiro.
Marca e modelo: motocicleta Piaggio, Hexagon GT 250.
Concello destinatario: Cee.
Número de bastidor: A78M1002252000.
Debe dicir:
«Resolvo: primeiro.
Marca e modelo: motocicleta Piaggio, Hexagon GT 250.
Concello destinatario: Cee.
Número de bastidor: ZAPM1400001002252.
CORRECCIÓN de erros.-Resolución do 11 de febreiro de 2003 pola que se lle dá publicidade ó acordo do Consello de Dirección do Instituto Galego de Promoción Económica, que aproba as bases reguladoras da convocatoria de 30 bolsas de promocion exterior.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 14/03/2003

Advertido erro na referida resolución, publicada no DOG nº 40, do 26 de febreiro de 2003, procede face-la seguinte corrección:
-Na páxina 2.342, primeiro parágrafo, onde di: «No caso de prórroga da bolsa e se estes non fosen desfrutados con anterioridade, poderán acumularse ós que correspondan ó período de prórroga, non tendo ningún modo a consideración de gratificables economicamente».
Debe dicir: «No caso de prórroga da bolsa e se estes non fosen desfrutados con anterioridade, poderán acumularse ós que correspondan ó período de prórroga, non tendo de ningún modo a consideración de gratificables economicamente».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 4 de marzo de 2003, da Dirección Xeral de Centros e Ordenación Educativa, pola que se procede a designa-los membros e a facer pública a composición do tribunal de selección que analizará e valorará as solicitudes dos aspirantes ós premios extraordinarios de formación profesional correspondentes ó curso 2001/2002.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/03/2003

En virtude da autorización conferida polo punto oitavo da Orde do 29 de xaneiro de 2003 pola que se convocan premios extraordinarios de formación profesional correspondentes ó curso 2001/2002 e de conformidade co establecido no punto quinto desa orde, esta dirección xeral
RESOLVE:
Primeiro.-Designa-los membros do tribunal de selección que analizará e valorará as solicitudes dos aspirantes ós premios extraordinarios de formación profesional correspondentes ó curso 2001/2002 e facer pública a súa composición que é a que figura no anexo a esta resolución.
Segundo.-Por proposta do tribunal de selección, poderanse designa-los especialistas necesarios para que asesoren o tribunal na valoración dos méritos dos aspirantes.
Santiago de Compostela, 4 de marzo de 2003.
Alberto González Armesto
Director xeral de Centros e Ordenación Educativa
ANEXO
* Tribunal de selección titular:
Presidente: Faustino José Salgado López, subdirector xeral de Inspección Educativa.
Vocais:
-Vicente Yáñez González, xefe do Servicio de Formación Profesional.
-José Luis Vázquez Fernández, inspector de Educación.
-Luis Manuel Álvarez Martínez, inspector de Educación.
-Elisa Amoedo Barciela, inspectora de Educación.
-Manuel Reboredo Lavín, inspector de Educación.
-Begoña Potí Vázquez, profesora de ensino secundario.
-Miguel Reza Pérez, profesor de ensino secundario.
* Tribunal de selección suplente:
Presidente: Jesús Álvarez Marcote, inspector de Educación.
Vocais:
-Antonio Castelao López, asesor da Dirección Xeral de Ordenación Educativa e Formación Profesional.
-Gonzalo Iglesias Varela, inspector de Educación.
-Félix Perujo de Llano, inspector de Educación.
-Jorge Rivera Gómez, profesor de ensino secundario.
-César Corral Martínez, profesor técnico de formación profesional.
-Manuel Guerra Fernández, profesor de ensino secundario.
-Rafael Vázquez Gancedo, profesor de ensino secundario.
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 10 de marzo de 2003 pola que se fai público o resultado do sorteo ó que se refire o Regulamento de selección de persoal da Administración da Comunidade Autónoma de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 14/03/2003

En cumprimento do disposto na Resolución do 3 de marzo de 2003 da Consellería da Presidencia, Relacións Institucionais e Administración Pública (DOG nº 47, do 7 de marzo) e do establecido no artigo 9 do Regulamento de selección de persoal da Administración da Comunidade Autónoma de Galicia, o 10 de marzo na sala E da Consellería da Presidencia, Relacións Institucionais e Administración Pública, edificio administrativo San Caetano, en Santiago de Compostela, e baixo a presidencia da directora xeral da Función Pública, tivo lugar o sorteo ó que alude a citada resolución.
Consonte o resultado del, a orde de actuación dos aspirantes nos procesos de selección para o ingreso na Administración autonómica de Galicia que se deriven da oferta de emprego público correspondente ó ano 2003, empezará por aqueles nos que o primeiro apelido empece pola letra C.
Santiago de Compostela, 10 de marzo de 2003.
Jaime Pita Varela
Conselleiro da Presidencia, Relacións
Institucionais e Administración Pública
DECRETO 181/2003, do 27 de febreiro, polo que se modifica o Decreto 86/2002, do 7 de marzo, polo que se acepta a cesión, a título gratuíto, feita polo Concello de Mondoñedo do inmoble situado na rúa Julia Pardo Montenegro, 13, termo municipal de Mondoñedo (Lugo), para a construcción da sede da cabeceira da comarca da Mariña Central.
CONSELLERÍA DE ECONOMÍA E FACENDA — III. OUTRAS DISPOSICIÓNS — 14/03/2003

Unha vez publicado o Decreto 86/2002, do 7 de marzo, polo que se acepta a cesión, a título gratuíto, feita polo Concello de Mondoñedo do inmoble situado na rúa Julia Pardo Montenegro, 13, termo municipal de Mondoñedo (Lugo), para a construcción da sede da cabeceira da comarca da Mariña Central, no momento da formalización da cesión en escritura pública, advertiuse que a descrición do inmoble cedido polo concello non se correspondía co predio descrito no seu artigo 1, xa que a cesión non comprendía a horta.
Logo da incorporación ó expediente do informe do técnico municipal de parcelación do inmoble obxecto de cesión, e comprobado o erro, procede a súa rectificación.
Polo tanto, de conformidade co disposto no artigo 105 da Lei 30/1992, de réxime xurídico das administracións públicas e procedemento administrativo común, nos termos da proposta do conselleiro de Economía e Facenda, e logo da deliberación do Consello da Xunta de Galicia, na súa reunión do día vintesete de febreiro de dous mil tres,
DISPOÑO:
Artigo único.-Modifícanse os artigos 1 e 3 do Decreto 86/2002, do 7 de marzo, polo que se acepta a cesión, a título gratuíto, feita polo Concello de Mondoñedo do inmoble situado na rúa Julia Pardo Montenegro, 13, termo municipal de Mondoñedo (Lugo), para a construcción da sede da cabeceira da comarca da Mariña Central, quedando redactados como segue:
«Artigo 1º
Acéptase a cesión feita polo Concello de Mondoñedo, a título gratuíto, do inmoble situado na rúa Julia Pardo Montenegro, 13, de Mondoñedo (Lugo),
coñecida como Casa Cuartel, composta de planta baixa, dous pisos altos e faiado, dunha superficie aproximada duns vinte metros con corenta centímetros de fronte por uns doce metros cincuenta centímetros de fondo, que linda ó fronte, coa citada rúa Julia Pardo Montenegro; ó fondo, co resto do predio matriz propiedade do Concello de Mondoñedo; á dereita, con casa dos herdeiros de Aladino González; e á esquerda, con horta de Ramón Otero Otero e fillos.
O predio matriz consta inscrito no Rexistro da Propiedade de Mondoñedo no tomo 689, libro 122, folio 220, predio número 22.037.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público, logo da oportuna segregación e á inscrición do ben no Rexistro da Propiedade a nome da Comunidade Autónoma de Galicia».
Santiago de Compostela, vintesete de febreiro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 14 de febreiro de 2003 sobre homologación dun curso para guías turísticos de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/03/2003

Ó abeiro do disposto na disposición derradeira primeira, do Decreto 42/2001, do 1 de febreiro, de refundición en materia de axencias de viaxe, guías de turismo e turismo activo, e para os efectos establecidos nos artigos 32 e 33 do referido decreto, esta consellería resolve homologa-lo seguinte curso validándoo por 15 horas de formación.
Turismo Cultural en Cidades Patrimonio da Humanidade, que se desenvolverá en Santiago os días 27, 28 de febreiro e 1 de marzo de 2003.
Santiago de Compostela, 14 de febreiro de 2003.
Jesús Pérez Varela
Conselleiro de Cultura, Comunicación Social
e Turismo
CORRECIÓN de erros.-Orde do 29 de xaneiro de 2003 pola que se clasifica como de interese sanitario a Fundación Mejor Sin Tabaco.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 14/03/2003

Advertido erro na citada orde, publicada no DOG nº 27, do 7 de febreiro de 2003, cómpre efectua-las oportunas correccións:
Na páxina 1397, columna primeira, alínea 5, onde dí: «outorgada en Betanzos o día 28 de xaneiro de 2003», deberá dicir: «outorgada en Betanzos o día 4 de decembro de 2002».
RESOLUCIÓN do 11 de marzo de 2003 pola que se fan públicos algúns dos acordos da comisión encargada da selección dos participantes nos cursos XXXV e XXXVI para obtención do diploma de directivo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 18/03/2003

Á vista do acordado na reunión do día 11 de marzo de 2003 pola comisión encargada da selección dos participantes nos cursos XXXV e XXXVI para a obtención do diploma de directivo, convocados por Resolución do 29 de novembro de 2002 (DOG nº 236, do 9 de decembro),
RESOLVO:
1. Anuncia-la publicación da relación provisional de excluídos da participación nos cursos XXXV e XXXVI para a obtención do diploma de directivo.
2. Anuncia-la publicación da relación de admitidos para participar no proceso selectivo dos XXXV e XXXVI cursos para a obtención do diploma de directivo, coas puntuacións correspondentes conforme o baremo aplicable.
3. As devanditas relacións estarán expostas no taboleiro de anuncios da EGAP. Tamén serán remitidas ó Centro de Información Administrativa e Atención ó Cidadán e ás delegacións provinciais da Consellería da Presidencia, Relacións Institucionais e Administración Pública.
4. Fixar un prazo de cinco días para que os interesados poidan aduci-las alegacións que coiden oportunas.
5. Anunciar que a lista definitiva de participantes se publicará só no taboleiro de anuncios da EGAP.
Santiago de Compostela, 11 de marzo de 2003.
Domingo Bello Janeiro
Director da Escola Galega de Administración
Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 185/2003, do 6 de marzo, polo que se acepta a título gratuíto a doazón de diverso material con destino ó Complexo Hospitalario Universitario Juan Canalejo-Marítimo Oza da Coruña.
CONSELLERÍA DE SANIDADE — III. OUTRAS DISPOSICIÓNS — 18/03/2003

As empresas Clinica y Control, S.A. e Agfa Gevaert, S.A. ofrecen a doazón ó Servicio Galego de Saúde de diverso material con destino ó Complexo Hospitalario Universitario Juan Canalejo-Marítimo Oza da Coruña.
Conforme o artigo 17.1º da Lei 3/1985, do 12 de abril, do patrimonio da comunidade autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da comunidade autónoma, de conformidade coa proposta do conselleiro de Sanidade e presidente do Servicio Galego de Saúde e logo de deliberación do Consello da Xunta de Galicia na súa reunión do día seis de marzo de dous mil tres,
DISPOÑO:
Artigo primeiro.-Acepta-la doazón do seguinte material:
-1 Resectoscopio, marca Comeq, modelo flujo continuo, cun valor de 4.057 euros, doado pola empresa Clinica y Control, S.A.
-1 Impresora, marca Agfa, modelo D-3000, cun valor de 31.252 euros, doado pola empresa Agfa Gevaert, S.A.
Artigo segundo.-Os activos acéptanse segundo o establecido na normativa en materia patrimonial da comunidade autónoma e destinaranse ó Complexo Hospitalario Universitario Juan Canalejo-Marítimo Oza da Coruña de acordo coa vontade dos doantes.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, seis de marzo de dous mil tres.
Manuel Fraga Iribarne
Presidente
José María Hernández Cochón
Conselleiro de Sanidade
ORDE do 28 de febreiro de 2003 pola que se autoriza o cesamento de actividades do centro privado Santamariña da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/03/2003

Examinado o escrito presentado por Araceli Iglesias Pérez, en representación da titularidade do cen
tro privado concertado Santamariña da Coruña, en solicitude de cesamento de actividades do dito centro.
Resultando que por Orde do 18 de decembro de 2002 (DOG do 30 de decembro) se modifica o concerto educativo co centro privado Santamariña da Coruña, reducíndolle 1 unidade do ciclo formativo de grao medio de comercio, 1 unidade do programa de garantía social de servicios auxiliares de oficina e 1 unidade do programa de garantía social de dependente de comercio, con efectos económico-administrativos do 31 de decembro de 2002; que esta actuación foi motivada por non contar cun número mínimo de alumnos escolarizados nas mencionadas unidades e logo do preceptivo trámite de audiencia ó interesado; e que en aplicación do calendario escolar vixente para o curso 2002-2003 o citado centro, o día 8 de xaneiro de 2003, non reiniciou a súa actividade lectiva e, con data do 9 de xaneiro de 2003 solicita o cesamento de actividades do ciclo formativo de grao medio de xestión administrativa para o que tiña concerto educativo en vigor.
Vistos a Lei orgánica 8/1985, do 3 de xullo, reguladora do dereito á educación (BOE do 4 de xullo); Lei orgánica 9/1995, do 20 de novembro, da participación, a avaliación e o goberno dos centros docentes (BOE do 21 de novembro); Real decreto 2377/1985, do 18 de decembro, polo que se aproba o Regulamento de normas básicas sobre concertos educativos (BOE do 27 de decembro); Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias (DOG do 22 de maio), e a Orde do 20 de setembro de 1995, pola que se desenvolve o dito decreto (DOG do 15 de decembro).
Considerando que ante a decisión unilateral do centro privado Santamariña de pecha-las súas instalacións se procedeu á escolarización dos alumnos afectados en centros sostidos con fondos públicos na cidade da Coruña.
Considerando que a Comisión de Conciliación, prevista na disposición derradeira primeira.8 da antedita Lei orgánica 9/1995, non se chegou a celebrar por non comparecer representación do devandito centro privado.
Polo anteriormente exposto, esta consellería
DISPÓN:
Primeiro.-Autoriza-lo cesamento de actividades do centro privado Santamariña de acordo coa solicitude instada voluntariamente pola súa titularidade.
Segundo.-A extinción da autorización acordada no punto anterior é, así mesmo, causa de extinción do concerto educativo, e os seus efectos terán lugar a partir do momento do cesamento efectivo da citada actividade.
Terceiro.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de febreiro de 2003.
Celso Currás Fernández
Conselleiro de Educación e Ordenación
Universitaria
CONSELLERÍA DE CULTURA, COMUNICACIÓN SOCIAL
E TURISMO
ORDE do 25 de febreiro de 2003 pola que se aproba a modificación do artigo 13 dos estatutos da Fundación Santiago Apóstol de Ciencias Sociales e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/03/2003

Analizado o expediente de referencia, promovido pola Fundación Santiago Apóstol de Ciencias Sociales.
Resultando que esta fundación foi clasificada como docente por Orde do 22 de abril de 1998 (DOG do 12 de maio) e declarada de interese galego por Orde do 15 de decembro de 1998 (DOG do 4 de xaneiro de 1999), encontrándose inscrita no Rexistro
de Fundacións da Consellería de Educación e Ordenación Universitaria co número 185.
Resultando que a Fundación Santiago Apóstol de Ciencias Sociales solicitou ante a Consellería de Educación e Ordenación Universitaria a modificación dos seus estatutos.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983, así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos esixidos no artigo 10 da Lei 7/1983 e 32.3º e 38 do dito regulamento.
Considerando que esta modificación estatutaria é conforme coa vontade fundacional, esta consellería
RESOLVE:
Primeiro.-Aproba-la modificación do artigo 13 dos estatutos da Fundación Santiago Apóstol de Ciencias Sociales, que queda redactado así: «O padroado designará entre os seus membros un presidente, un vicepresidente e un secretario.
A presidencia de honor do padroado correspóndelle ó arcebispo da Arquidiócese de Santiago de Compostela».
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación desta orde no Diario Oficial de Galicia, data a partir da cal entrará en vigor tal cambio estatutario.
Terceiro.-Esta disposición pon fin á vía administrativa, de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 25 de febreiro de 2003.
Celso Currás Fernández
Conselleiro de Educación e Ordenación Universitaria
RESOLUCIÓN do 18 de marzo de 2003 pola que se designa secretario suplente da comisión de selección dos participantes nos dous cursos para a obtención do diploma de directivo, convocados mediante Resolución do 29 de novembro de 2002.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 25/03/2003

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro), polo que se regula o diploma de directivo, establece que a comisión que selecciona os aspirantes a participar nos cursos para a obtención do citado diploma estará integrada, entre outros membros, por un secretario, que deberá ser un funcionario destinado na Escola Galega de Administración Pública. En virtude do anterior,
DISPOÑO:
Artigo único.-Designar a Manuel Braña Gutiérrez como secretario suplente da comisión que levará a cabo a selección dos participantes nos dous cursos para a obtención do diploma de directivo, convo
cados mediante resolución do director da Escola Galega de Administración Pública do 29 de novembro de 2002.
Santiago de Compostela, 18 de marzo de 2003.
Domingo Bello Janeiro
Director da Escola Galega de Administración
Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 18 de marzo de 2003, da Dirección Xeral da Función Publica, pola que se fan públicas as listas provisionais das axudas aprobadas e denegadas da prestación de estudios por fillo do fondo de acción social para o exercicio de 2002 para o persoal ó servicio da Administración da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 21/03/2003

De conformidade co establecido no punto dous das normas xerais de procedemento do acordo subscrito en Santiago de Compostela o 30 de xullo de 2002 polos representantes da Administración autonómica e as organizacións sindicais CC.OO., UGT e CSI-CSIF representadas na Mesa Xeral de Negociación de funcionarios e no Comité Intercentros do persoal laboral, así como na Comisión de Concesión das Axudas de Acción Social, aprobado polo Consello da Xunta de Galicia o 12 de setembro de 2002 e publicado por Resolución do 16 de setembro de 2002 (Diario Oficial de Galicia nº 188, do 30 de setembro), da Dirección Xeral de Relacións Laborais, deben publicarse as listas provisionais de admitidos e excluídos da axuda do fondo de acción social para o exercicio de 2002, correspondente a estudios por fillo.
De conformidade con isto, esta dirección xeral
RESOLVE:
Primeiro.-Facer públicas as listas provisionais das solicitudes aprobadas e denegadas da prestación correspondente á axuda de estudios por fillo do fondo de acción social do ano 2002, que están expostas no taboleiro de anuncios de tódalas consellerías, así como nas delegacións provinciais e relativas ó seu persoal.
Segundo.-Contra as ditas listas os interesados poderán presentar reclamacións e, se é o caso, docu
mentos de reparación de faltas e erros no prazo de dez días hábiles contados desde o día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e no punto 2 da norma xeral de procedemento do acordo sobre criterios de reparto do fondo de acción social para o exercicio de 2002 (Diario Oficial de Galicia nº 188, do 30 de setembro) no rexistro xeral da Consellería da Presidencia, Relacións Institucionais e Administración Pública, nas delegacións provinciais das distintas consellerías e nas oficinas de correos, segundo establece o artigo 38 da mencionada Lei 30/1992, do 26 de novembro, e dirixiranse á directora xeral da Función Pública da Consellería da Presidencia, Relacións Institucionais e Administración Pública (edificio administrativo San Caetano), Santiago de Compostela.
Santiago de Compostela, 18 de marzo de 2003.
Belén Prado Sanjurjo
Directora xeral da Función Pública
ORDE do 12 de febreiro de 2003 pola que se fixa o prezo de venda ó público da publicación Criptosporidiose bovina en Galicia. Prevalencia e factores de risco.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 21/03/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obligación de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería que se relaciona no anexo.
2. Este prezo entenderase con IVE incluído.
Santiago de Compostela, 12 de febreiro de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
ANEXO I
Criptosporidiose bovina en Galicia. Prevalencia e factores de risco: 6 euros.
RESOLUCIÓN do 12 de marzo de 2003, da Dirección Xeral de Relacións Institucionais, pola que se fai público o acordo acadado na Comisión Bilateral Administración xeral do Estado-Xunta de Galicia que figura no anexo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 24/03/2003

En cumprimento do previsto no artigo 33 da Lei orgánica 2/1979, do 3 de outubro, do Tribunal Constitucional, na redacción dada pola Lei orgánica 1/2000, do 7 de xaneiro,
DISPOÑO:
Facer público o acordo acadado na Comisión Bilateral Administración xeral do Estado-Xunta de Galicia que tivo lugar o día 10 de marzo de 2003 e que figura como anexo a esta resolución.
Santiago de Compostela, 12 de marzo de 2003.
Pedro Puy Fraga
Director xeral de Relacións Institucionais
ANEXO
Isabel Benzo Sainz e Pedro Puy Fraga, secretarios da Comisión Bilateral de Cooperación Administración xeral do Estado-Comunidade Autónoma de Galicia,
CERTIFICAN:
Que na reunión da Comisión Bilateral de Cooperación Administración xeral do Estado-Comunidade Autónoma de Galicia, celebrada o día 10 de marzo de 2003, adoptouse o seguinte acordo:
1. Iniciar negociacións para resolve-las discrepancias manifestadas sobre o artigo 47.5º da Lei 9/2002, do 30 de decembro, de ordenación urbanística e protección do medio rural de Galicia.
2. Designar un grupo de traballo, composto por un número igual de membros de cada unha das representacións, para proporlle á Comisión Bilateral de Cooperación a solución que proceda, podendo comprender, se é o caso, a modificación do precepto sinalado.
3. Comunicarlle este acordo ó Tribunal Constitucional antes do vindeiro 31 de marzo de 2003, por calquera dos órganos mencionados no artigo 33.2º da Lei orgánica do Tribunal Constitucional, para os efectos de que no propio precepto se prevén de ampliación do prazo ó presidente do Goberno para a interposición do recurso de inconstitucionalidade fronte á lei, así como inseri-lo presente acordo no BOE e no Diario Oficial de Galicia.
E para que conste e teña os oportunos efectos, expiden a presente certificación os secretarios da Comisión Bilateral de Cooperación Administración xeral do Estado-Comunidade Autónoma de Galicia, 10 de marzo de 2003.
Isabel Benzo SainzPedro Puy Fraga
Secretaria polaSecretario pola
Administración xeralComunidade Autónoma
do Estadode Galicia
CONSELLERÍA DE POLÍTICA AGROALIMENTARIA E
DESENVOLVEMENTO RURAL
RESOLUCIÓN do 14 de marzo de 2003 sobre homolación de varios cursos para guías turísticos de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 24/03/2003

Ó abeiro do disposto na disposición derradeira primeira, do Decreto 42/2001, do 1 de febreiro, de refundición en materia de axencias de viaxes, guías de turismo e turismo activo, e para os efectos establecidos nos artigos 32 e 33 do referido decreto, esta consellería resolve homologa-los seguintes cursos:
-Cursos de protección do patrimonio cultural, que se desenvolverán na Coruña, Lugo, Ourense, Pontevedra e Ferrol entre o 24 e o 28 de marzo deste
ano cunha duración de 21 horas lectivas cada un (información no teléfono 981 54 48 61).
-A arte galega no museo provincial de Lugo, que se desenvolverá en Lugo os días 7, 8, 9, 10 e 11 de abril, cunha duración de 40 horas lectivas (información no teléfono 982 24 21 12).
-Organización de actividades turísticas na natureza-deseño de itinerarios, que se desenvolverán no Centro Comarcal Tabeirós-Terra de Montes (teléfono de información 986 57 51 49) do 21 de marzo ó 6 de abril, cunha duración de 36 horas lectivas, organizado pola Escola Galega do Tempo Libre Don Bosco.
-Alamedas, xardíns e parques da provincia de Pontevedra, que se desenvolverá no Auditorio Municipal de Caldas de Reis e outros sitios máis, os días 21, 24 e 26 de abril e 3, 10, 24 e 31 de maio cunha duración de 46 horas lectivas, organizado polo Concello de Caldas de Reis (teléfono de información 986 54 00 02).
Santiago de Compostela, 14 de marzo de 2003.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 14 de febreiro de 2003 pola que se fai pública a convocatoria 2003-2004 para a celebración de convenios de producción e/ou distribución de espectáculos teatrais con empresas galegas de teatro profesional.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 20/03/2003

O Instituto Galego das Artes Escénicas e Musicais-IGAEM-fai pública a convocatoria 2003-2004, para a celebración de convenios de producción e/ou distribución de espectáculos teatrais con empresas de carácter profesional.
Esta convocatoria ten por obxecto a celebración entre o IGAEM e as compañías ou empresas galegas de teatro que xustifiquen documentalmente a súa profesionalidade, de convenios de producción e/ou distribución de espectáculos teatrais propostos pola compañía. Cada compañía presentará un programa correspondente á/ás obra/s que pretende producir e/ou distribuir durante o período 2003/2004.
O orzamento máximo que se distribuirá será de 631.062 A, que correrá con cargo á partida orzamentaria 1060.354A.640.1.
O prazo de presentación de proxectos será dun mes contado a partir do día seguinte á publicación deste anuncio no Diario Oficial de Galicia.
As bases da presente convocatoria están depositadas no rexistro do IGAEM Pavillón de Galicia, San Lázaro s/n 15703 de Santiago de Compostela. Teléfono: 981 57 71 26, fax: 981 57 71 27.
Santiago de Compostela 14 de febreiro de 2003.
Aníbal Otero Fernández
Xerente do Instituto Galego das Artes
Escénicas e Musicais
RESOLUCIÓN do 11 de febreiro de 2003 pola que se resolve a convocatoria de dúas bolsas de apoio técnico a proxectos ou traballos de investigación relacionados coa estatística pública.
INSTITUTO GALEGO DE ESTATÍSTICA — III. OUTRAS DISPOSICIÓNS — 20/03/2003

Unha vez rematado o prazo de presentación de instancias, á vista da inexistencia de solicitudes presentadas, e de conformidade coa base quinta da convocatoria,
RESOLVO:
Declarar deserta a convocatoria de dúas bolsas de apoio técnico a proxectos ou traballos de investigación relacionados coa estatística pública, con
vocadas pola Resolución do 25 de novembro de 2002 (Diario Oficial de Galicia nº 242, do 17 de decembro).
Contra esta resolución, que esgota a vía administrativa, poderá interpoñerse, con carácter potestativo, recurso de reposición perante o director do IGE no prazo dun mes contado desde o día seguinte ó da súa publicación, nos termos dos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data, de conformidade co establecido no artigo 46.4º da Lei 29/1998, reguladora da xurisdicción contencioso-administrativa.
Santiago de Compostela, 11 de febreiro de 2003.
José Antonio Campo Andión
Director do Instituto Galego de Estatística
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 21 de febreiro de 2003 pola que se declara de interese galego a Fundación Mejor Sin Tabaco e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 25/03/2003

Con data do 7 de febreiro de 2003 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 29 de xaneiro de 2003, pola que se clasifica como de interese sanitario a Fundación Mejor Sin Tabaco, adscribíndoa á Consellería de Sanidade, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto abordar tódolos aspectos, principalmente os sanitarios e os sociais, relacionados co hábito tabáquico, aínda que nunha primeira fase o maior esforzo destinarase a consegui-la deshabituación do fumador.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese
galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento das fundacións de interese galego,
DISPOÑO:
Primeiro.-Declarar de interese galego a Fundación Mejor Sin Tabaco, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Mejor Sin Tabaco, no Rexistro de Fundacións de Interese Galego, sección da Consellería de Sanidade, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A devandita fundación queda sometida ó disposto no resto da normativa de xeral aplicación, en especial, á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a rendirlle contas anualmente ó protectorado e xustificar, a través dunha memoria anual,
o cumprimento das cargas fundacionais, así como a presentarlle o proxecto de orzamento ó protectorado, con anterioridade ó inicio do exercicio económico para o que se formula e debendo solicita-las preceptivas autorizacións do protectorado cando sexan necesarias.
Santiago de Compostela, 21 de febreiro de 2003.
José Mª Hernández Cochón
Conselleiro de Sanidade